**RÁMCOVÁ** **ZMLUVA č. ..................**

**Dopravné značky a zariadenia**

(ďalej ako „rámcová zmluva“ alebo „zmluva“)

uzatvorená v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov a podľa § 269 ods. 2 zákona č. 513/1991 Zb. Obchodný zákonník (ďalej ako „Obchodný zákonník“)

**medzi stranami**

**Objednávateľ: Správa ciest Košického samosprávneho kraja**

sídlo podľa zriaďovacej listiny: Námestie Maratónu mieru 1, 042 66 Košice

korešpondenčná adresa: Ostrovského 1, 040 01 Košice

osoba konajúca v mene organizácie: Ing. Vladimír Žiarný, generálny riaditeľ

osoba oprávnená rokovať

vo veciach technických: riaditeľ prevádzkového úseku

osoba zodpovedná

za inflačnú doložku: poverený referent ekonomického úseku

IČO: 35 555 777

DIČ: 202 177 2544

IČ DPH: SK 2021772544

bankové spojenie: Štátna pokladnica

IBAN: SK68 8180 0000 0070 0040 9705

Swift/BIC: SPSRSKBA

právna forma: príspevková organizácia zriadená Košickým samosprávnym krajom

kontakt: tel.: 055/78 94 931, e-mail: sekretariat@scksk.sk

web stránka pre zverejnenie zmluvy: [www.crz.gov.sk](http://www.crz.gov.sk)

(ďalej ako *„****objednávateľ****“*)

a

**Dodávateľ:**

sídlo / miesto podnikania:

osoba konajúca v mene dodávateľa:

IČO:

DIČ:

IČ DPH:

bankové spojenie:

IBAN:

Swift/BIC:

právna forma:

zápis:

kontakt: tel.:, e-mail:

(ďalej ako *„****dodávateľ****“*)

(objednávateľ a dodávateľ ďalej spolu aj ako *„****zmluvné strany****“*)

**PREAMBULA**

Zmluvné strany uzatvárajú túto zmluvu v súlade s výsledkom verejného obstarávania na predmet zákazky s názvom: **Dopravné značky a zariadenia**, ktoré bolo vyhlásené objednávateľom ako verejným obstarávateľom zverejnením oznámenia o vyhlásení verejnej súťaže vo Vestníku verejného obstarávania vedeného Úradom pre verejné obstarávanie č. *[doplní uchádzač]*dňa *[doplní uchádzač]* pod značkou *[doplní uchádzač]* a v Dodatku k Úradnému vestníku Európskej únie *[doplní uchádzač]* zo dňa *[doplní uchádzač]* (ďalej len „**Verejná súťaž**“) v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Ponuka dodávateľa bola vo Verejnej súťaži vyhodnotená ako úspešná, na základe čoho sa zmluvné strany v slobodnej vôli a v súlade s platnými právnymi predpismi rozhodli uzatvoriť túto rámcovú zmluvu.

**Článok I**

**Predmet rámcovej zmluvy**

1. Účelom tejto zmluvy je určenie rámcových zmluvných podmienok pre zadávanie objednávok počas jej účinnosti, najmä čo sa týka určenia druhu predmetu plnenia podľa tejto zmluvy, jeho ceny a predpokladaného odberného množstva, s cieľom zabezpečiť opakované a kontinuálne dodanie tovaru, ktoré tvoria predmet plnenia podľa tejto zmluvy, v závislosti od potrieb a požiadaviek objednávateľa.
2. Predmetom tejto zmluvy je záväzok dodávateľa počas účinnosti tejto zmluvy, riadne a včas dodávať objednávateľovi na základe jeho čiastkových písomných objednávok predmet plnenia, ktorým je dodávanie tovaru – **dopravných značiek a zariadení vrátane príslušenstva** (ďalej ako „tovar“) bližšie špecifikovaných v **Prílohe č. 1** - *Technická a cenová špecifikácia predmetu zákazky* (ďalej ako „Príloha č. 1“), ktorá je neoddeliteľnou súčasťou tejto zmluvy v zmysle výzvy a podľa cenovej ponuky dodávateľa, v kvalite vyhovujúcej STN, STN EN, TP a právnym predpisom platným v SR, vrátane dopravy do miesta plnenia a záväzok objednávateľa za dodaný tovar zaplatiť dodávateľovi cenu podľa čl. II tejto zmluvy.
3. Objednávateľ je oprávnený za podmienok dohodnutých v tejto zmluve vystavovať objednávky, ktorých predmetom bude dodanie **tovaru**, špecifikovaného a oceneného v **Prílohe č. 1** ktorá je neoddeliteľnou súčasťou tejto zmluvy zahŕňajúca najmä požiadavky na stabilitu, stohovateľnosť, materiál, tvar a celkovú výšku, v zmysle výzvy a podľa cenovej ponuky dodávateľa, v kvalite vyhovujúcej všeobecne záväzným právnym predpisom SR a príslušným technickým podmienkam a normám. Dodávateľ garantuje počas celej doby platnosti zmluvy pôvod, parametre a vlastnosti tovaru. Rozsah predmetu plnenia bude počas doby trvania tejto zmluvy špecifikovaný v čiastkových písomných objednávkach. Čiastkové písomné objednávky musia byť vystavené v súlade s touto rámcovou zmluvou na základe aktuálnych prevádzkových potrieb objednávateľa. Dodávateľ berie na vedomie, že objednávanie tovaru je právom objednávateľa, nie jeho povinnosťou. Uvedenie predpokladaného množstva tovaru v tejto rámcovej zmluve nezaväzuje objednávateľa na odobratie tovaru v predpokladanom množstve, ani k žiadnym pravidelným odberom, a ani nezakladá ďalšie práva dodávateľa vrátane práva na náhradu škody voči objednávateľovi z titulu ušlého zisku v prípade, ak tento nedodrží predpokladané množstvá tovaru a v zmysle tejto zmluvy.
4. Dodávateľ berie na vedomie a výslovne súhlasí s tým, že objednávateľ si vyhradzuje právo upraviť predpokladané množstvo jednotlivých položiek tovaru podľa svojich aktuálnych potrieb alebo finančných možností s tým, že ponukové jednotkové ceny uvedené Prílohe č. 1 sú záväzné a maximálne.
5. Dodávateľ sa zaväzuje plniť kvalitatívne požiadavky na dodaný tovar v súlade s výzvou a predloženou ponukou a plniť predmet zmluvy vo vlastnom mene a na vlastnú zodpovednosť, s vybavením, ktoré si na tento účel zabezpečí.
6. Objednávateľ sa zaväzuje zaplatiť za objednaný a dodaný predmet plnenia cenu podľa čl. II tejto zmluvy.
7. Dodávateľ prehlasuje, že predmet plnenia podľa tejto zmluvy, nie je zaťažený právami tretích osôb.
8. Ak počas platnosti zmluvy dôjde u výrobcu dodávaného tovaru k zmene suroviny alebo výrobného postupu majúceho vplyv na vlastnosti predmetu plnenia, je dodávateľ povinný bezodkladne oznámiť túto skutočnosť objednávateľovi. Dodávateľ je zároveň povinný predložiť objednávateľovi platné SK certifikáty o nemennosti parametrov / SK vyhlásenia o parametroch do 5 (piatich) pracovných dní od momentu, kedy zmena nastala.
9. V prípade potreby obstarania tovaru obdobného druhu, ako je tovar špecifikovaný v Prílohe č. 1, bude objednávateľ po dobu účinnosti tejto zmluvy rokovať s dodávateľom o cene, zľave a o ostatných podmienkach dodania obdobného tovaru. Pokiaľ o týchto skutočnostiach dôjde k dohode, v súlade s čl. IX bod 3. tejto zmluvy, uzatvoria zmluvné strany dodatok k tejto rámcovej zmluve.
10. Dodávateľ sa zaväzuje, že predmet plnenia podľa tejto zmluvy vykoná s prihliadnutím na požadovaný rozsah, podmienky a požiadavky objednávateľa uvedené v tejto zmluve, v Prílohe č. 1, ako aj v Prílohe č. 2 tejto zmluvy - Opis predmetu zákazky, ktorý tvorí neoddeliteľnú súčasť tejto zmluvy (ďalej aj len ako „*Príloha č. 2 zmluvy*“ alebo aj „*Opis predmetu zákazky*“) a to riadne, včas a bez vád. Dodávateľ súčasne prehlasuje, že sa s Opisom predmetu zákazky podľa predošlej vety riadne oboznámil a potvrdzuje jeho spôsobilosť ako východiskového podkladu pre plnenie tejto zmluvy ako aj to, že mu je zrejmý rozsah a povaha jeho záväzkov v zmysle tejto zmluvy.

**Článok II**

**Cena**

1. Cena predmetu plnenia podľa tejto rámcovej zmluvy v rozsahu čl. I tejto zmluvy je dohodnutá v zmysle zákona NR SR č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z. ktorou sa vykonáva zákon o cenách, na základe výzvy a predloženej ponuky. Cenová kalkulácia za súbor položiek tvoriacich predmet plnenia podľa tejto rámcovej zmluvy je uvedená v bode 2 tohto článku.Ponukové jednotkové ceny uvedené v Prílohe č. 1 sú maximálne a záväzné počas účinnosti tejto zmluvy a ich zmena nie je prípustná, okrem zmeny zákonnej sadzby DPH. Dodávateľ prehlasuje, že v cene sú započítané všetky náklady spojené s dodaním tovaru, jeho vykládka a nakládka, obaly, palety, ako aj všetky ostatné náklady spojené s plnením predmetu plnenia dodávateľom a je povinný dodať tovar podľa tejto zmluvy a vystavenej objednávky riadne a včas.
2. Cena za dodanie tovaru podľa tejto rámcovej zmluvy je:

|  |  |  |  |  |
| --- | --- | --- | --- | --- |
| **Názov predmetu** | **Merná jednotka** | **Celková cena spolu**  **v EUR bez DPH** | **DPH 20 %**  **v EUR** | **Celková cena spolu**  **v EUR s DPH** |
| Dopravné značky  a zariadenia | súbor |  |  |  |

1. K cene bude dodávateľ fakturovať DPH v zmysle platných právnych predpisov v čase fakturácie.
2. V prípade, ak dodávateľ ku dňu predloženia ponuky nie je platcom DPH, avšak po uzatvorení zmluvy sa ním stane, nemá nárok na zvýšenie ceny o hodnotu DPH.
3. Zmluvné strany sa dohodli, že každá strana bude mať nárok, požadovať úpravu ceny tovarov a služieb v rozsahu konkrétnej objednávky na základe vývoja **hodnoty percentuálneho vyjadrenia medziročnej miery inflácie spotrebiteľských cien SR** (ďalej len „inflácia“) o číselnú hodnotu vyššiu ako 5 % (slovom: päť), avšak minimálne 100 EUR s DPH z hodnoty jednej objednávky. Rozhodujúcim obdobím, pre výpočet tejto hodnoty je hodnota inflácie v mesiaci, keď došlo k zverejneniu zmluvy v Centrálnom registri zmlúv a mesiac, v ktorom obstarávateľ odošle objednávku na konkrétnu službu, resp. tovar. Podstatnou skutočnosťou pre úpravu ceny predmetu plnenia je rozdiel medzi dvoma hodnotami inflácie, bez ohľadu na to, ktorá hodnota je vyššia.
4. Pre účely úpravy ceny je rozhodujúci ukazovateľ medziročnej miery inflácie zverejňovaný mesačne Štatistickým úradom SR.
5. K úprave ceny v zmysle vyššie uvedeného pravidla nedochádza automaticky po zverejnení inflácie zo strany Štatistického úradu SR, ale tak, že strana dotknutá inflačným rozdielom, si tento uplatní u druhej zmluvnej strany najneskôr do 10 kalendárnych dní odo dňa zverejnenia hodnoty medziročnej miery inflácie Štatistickým úradom. **Uplatnenie** sa zasiela elektronicky na oficiálnu e-mailovú adresu druhej zmluvnej strany uvedenú v záhlaví zmluvy v rámci identifikačných znakov zmluvných strán. Ak druhá zmluvná strana nedoručí námietku k takémuto uplatneniu zmeny zmluvnej ceny do 5 pracovných dní od jej doručenia, má sa za to, že  jej úprava je záväzná pre obe zmluvné strany. Takto upravená cena za tovar, resp. službu sa následne upraví vystavením dobropisu/faktúry zo strany dodávateľa.

**Podmienkou pre akceptovanie takto upravenej ceny je riadne plnenie povinností strán v zmysle tejto zmluvy a čiastkových objednávok.**

Príklad 1:

* inflácia v mesiaci zverejnenia zmluvy...14 %
* inflácia v mesiaci odoslania objednávky tovaru a služby ... 19,4 %
* rozdiel..5,4 %
* úprava ceny o 5,4 % v prospech dodávateľa /za predpokladu, že rozdiel predstavuje sumu vyššiu ako 100 EUR s DPH/

Príklad 2:

* inflácia v mesiaci zverejnenia zmluvy... 14 %
* inflácia v mesiaci odoslania objednávky tovaru a služby... 7,4 %
* rozdiel ... 6,6 %
* úprava ceny o 6,6 % v prospech obstarávateľa /za predpokladu, že rozdiel predstavuje sumu vyššiu ako 100 EUR s DPH/

**Článok III**

**Trvanie rámcovej zmluvy**

* + - 1. Maximálny finančný limit objednávok podľa tejto rámcovej zmluvy je  **............... EUR bez DPH (........................ EUR s DPH)** (ďalej ako „cena“). Predpokladané množstvo predmetu plnenia a cena jednotlivých položiek sú uvedené v Prílohe č. 1 tejto zmluvy.
      2. Táto rámcová zmluva sa uzatvára na dobu určitú, a to **24 mesiacov** odo dňa nadobudnutia jej účinnosti alebo do vyčerpania maximálneho finančného limitu objednávok, ktorý je uvedený v bode 1 tohto článku podľa toho, ktorá z týchto skutočností nastane skôr. Objednávateľ a dodávateľ sa dohodli, že v prípade, pokiaľ nedôjde k celkovému vecnému a/alebo finančnému vyčerpaniu predmetu plnenia tejto zmluvy, objednávateľ je oprávnený uplatniť formou jednostranného písomného oznámenia predĺženie doby trvania tejto zmluvy, maximálne však do celkovej doby trvania **30 mesiacov** odo dňa nadobudnutia účinnosti tejto zmluvy s tým, že celkové plnenie nesmie presiahnuť maximálny finančný limit podľa bodu 1. tohto článku a jednotkové ceny položiek uvedené v Prílohe č. 1 ostanú nezmenené.
      3. Táto rámcová zmluva, okrem uplynutia doby v zmysle bodu 2. tohto článku, zaniká:
* písomnou dohodou oboch zmluvných strán,
* zánikom ktorejkoľvek zo zmluvných strán bez právneho nástupcu,
* písomným odstúpením od zmluvy v prípadoch podľa čl. VII tejto zmluvy alebo v ďalších prípadoch uvedených v zmluve,
* splnením predmetu zmluvy.

**Článok IV**

**Všeobecné dodacie podmienky a miesto plnenia**

1. Dodávateľ sa zaväzuje, že predmet plnenia dodá riadne, včas, bez akýchkoľvek vád alebo tiarch, zabalený v množstve a kvalite podľa podmienok dohodnutých v zmluve a príslušnej čiastkovej objednávke.
2. Dodávateľ sa zaväzuje dodávať iba taký tovar, ktorý spĺňa všetky predpísané príslušné technické podmienky a normy a iné všeobecne záväzné právne predpisy Slovenskej republiky a ktorého vlastnosti a kvalitu je dodávateľ spôsobilý kedykoľvek preukázať.
3. Dodávateľ je zároveň povinný dodávať tovar iba od tohto výrobcu (resp. dodávateľa), od ktorého predložil v rámci Verejnej súťaže všetky požadované dokumenty preukazujúce vlastnosti a bezpečnosť tovaru v súlade so všeobecne záväznými právnymi predpismi a normami SR a EÚ (SK vyhlásenie o parametroch / SK certifikáty o nemennosti parametrov).
4. Objednávateľ je oprávnený kedykoľvek požiadať dodávateľa o preukázanie dodržiavania technických podmienok - predloženie platných certifikátov a vyhlásení o parametroch .

Dodávateľ je povinný tieto dokumenty dodať objednávateľovi do 3 (troch) pracovných dní odo dňa doručenia písomnej požiadavky objednávateľa.

1. V prípade ak dôjde počas trvania tejto zmluvy k legislatívnym zmenám (zákon č. 8/2009 Z. z. o cestnej premávke a o zmene a doplnení niektorých zákonov, vyhláška MV SR č. 30/2020 Z. z. o dopravnom značení, STN 018020, prípadne ostatných súvisiacich technických predpisov), ktoré by sa priamo dotýkali technickej špecifikácie predmetu plnenia, zmluvné strany sa zaväzujú o týchto skutočnostiach rokovať za účelom zmeny tejto dohody postupom podľa čl. IX bod 3 zmluvy.
2. Ak počas trvania rámcovej dohody dôjde v súlade s platnou legislatívou k zmene rozmerov dopravnej značky, jednotková cena značky so zmeneným rozmerom bude upravená a vypočítaná pomerom v závislosti od rozmeru pôvodnej, v rámcovej dohode ocenenej značky.
3. Pokiaľ počas platnosti tejto dohody dôjde u dodávateľa k vyradeniu niektorého z tovarov, ktoré sú špecifikované v „Technickej a cenovej špecifikácii predmetu zákazky“ z portfólia tovarov alebo skladových zásob dodávateľa, je dodávateľ povinný bezodkladne túto zmenu oznámiť objednávateľovi. Dodávateľ po vzájomnej dohode s objednávateľom je povinný predmetný tovar nahradiť iným tovarom v minimálne rovnakej alebo lepšej kvalite a maximálne v takej kúpnej cene, ako bola dohodnutá na pôvodný tovar. Zároveň je dodávateľ povinný predložiť objednávateľovi platné doklady preukazujúce zhodu výrobkov s predmetnými technickými špecifikáciami (SK certifikát o nemennosti parametrov, SK vyhlásenie o parametroch).
4. V prípade potreby dodania dopravnej značky uvedenej vo vyhláške MVSR č. 30/2020 Z. z. o dopravnom značení, ktorou sa vykonáva zákon o cestnej premávke ako „vzor,“ sa dodávateľ zaväzuje po prijatí objednávky vypracovať grafický návrh takejto značky v zmysle pokynov objednávateľa uvedených v objednávke, ktorý sa zároveň zaväzuje predložiť objednávateľovi na schválenie. Termín predloženia grafického návrhu značky na schválenie objednávateľom určí objednávateľ v objednávke. Dodávateľ sa zaväzuje dodať objednávateľovi značku podľa tohto odseku dohody najneskôr do 10 pracovných dní odo dňa schválenia grafického návrhu značky objednávateľom.
5. Presné vymedzenie rozsahu predmetu plnenia bude počas trvania zmluvy špecifikované v písomnej forme v čiastkových objednávkach s určením miesta dodania, druhu tovaru, množstva a ceny, ktorú môže objednávateľ zaslať poštou alebo elektronicky zaslaním e-mailu na adresu dodávateľa uvedenú v záhlaví. Doručením čiastkovej objednávky dodávateľovi sa čiastková objednávka považuje za potvrdenú.
6. Dodávateľ sa zaväzuje dodávať predmet plnenia v závislosti od kvantitatívnych požiadaviek objednávateľa na predmet plnenia nasledovne:

**Dodanie zvislého dopravného značenia**:

* množstvo do 10 ks – do 24 hodín,
* množstvo 10 -100 ks – do 10 pracovných dní,
* množstvo nad 100 ks – do 15 pracovných dní,
* množstvo 10 – 50 ks – do 5 pracovných dní v prípade havarijného stavu, špeciálnych nariadení VÚC, Policajného zboru Slovenskej republiky, štátu, resp. inej naliehavej situácie (nevzťahuje sa na veľkoplošné značky a značky podľa individuálnej kalkulácie).

**Dodanie pre vodiace a iné dopravné zariadenia** najneskôr do **5** (piatich) **pracovných dní** odo dňa doručenia písomnej objednávky dodávateľovi.

1. Predmet plnenia je dodávateľ povinný dodávať v pracovných dňoch (pondelok – piatok) v čase spravidla od 07:00 hod. do 15:00 hod., pokiaľ sa zmluvné strany výslovne nedohodnú inak. Pre odstránenie akýchkoľvek pochybností dodávateľ prehlasuje, že v prípade, ak nedôjde k osobitnej dohode o termíne dodania podľa predošlej vety tohto bodu, je oprávnením objednávateľa tovar mimo dohodnutého časového rámca neprevziať. Skutočný termín odovzdania a prevzatia predmetu plnenia si zmluvné strany písomne dohodnú minimálne jeden deň vopred v rámci lehôt podľa predchádzajúceho bodu. Za písomnú formu sa považuje aj forma elektronickej pošty (e-mail).
2. Dodávateľ pri každej dodávke odovzdá objednávateľovi spolu s predmetom plnenia potvrdený dodací list, pričom na dodacom liste uvedie údaje o mieste dodania, o druhu, kvalite, množstve a cene predmetu plnenia. Objednaný tovar bude dodaný po predložení dokladu totožnosti osoby určenej objednávateľom a podpise prevzatia tovaru touto osobou na dodacom liste.
3. Objednávateľ nadobúda vlastnícke právo k tovaru ihneď po jeho prevzatí a podpísaní dodacieho listu.
4. Dodávateľ je povinný bezodkladne písomne oznámiť objednávateľovi existenciu dôvodov, ktoré bránia alebo sťažujú dodanie tovaru a ktorých následkom bude omeškanie s dodaním tovaru. V prípade vzniku takejto okolnosti je dodávateľ povinný vykonať všetky potrebné úkony, aby sa nedostal do omeškania, t. j. najmä zabezpečiť dodanie predmetu plnenia podľa tejto zmluvy prostredníctvom tretej osoby. Zodpovednosť za dodanie predmetu plnenia treťou osobou ako aj náklady takto vzniknuté znáša dodávateľ.
5. Objednávateľ si vyhradzuje právo vykonať fyzickú kontrolu (kontrolu kvality a množstva) dodaného predmetu plnenia pri jeho prevzatí a dodávateľ je povinný umožniť objednávateľovi takúto kontrolu vykonať.
6. Objednávateľ je oprávnený odmietnuť prevzatie predmetu plnenia v prípade, ak predmet plnenia je v rozpore s čiastkovou objednávkou, resp. v rozpore s priloženými dokladmi, ak je poškodený, nespĺňa kvantitatívne požiadavky a/alebo kvalitatívne požiadavky, ktoré sa na tovar vzťahujú v zmysle platných technických podmienok a noriem a ostatných všeobecne záväzných právnych predpisov platných v SR, alebo v zmysle tejto zmluvy a príslušnej objednávky. O odmietnutí a dôvode odmietnutia predmetu plnenia bude vyhotovený písomný záznam podpísaný oboma zmluvnými stranami.
7. Miestom dodania sú v zmysle jednotlivých objednávok oprávnených osôb strediská objednávateľa, a to nasledovne:

* Stredisko Košice – okolie, Hviezdoslavova 48, 045 01 Moldava nad Bodvou,
* Stredisko Michalovce, Lastomírska 6, 071 80 Michalovce,
* Stredisko Rožňava, Betliarska 9, 048 01 Rožňava,
* Stredisko Spišská Nová Ves, Tepličská cesta 9, 052 01 Spišská Nová Ves,
* Stredisko Trebišov, Ruskovská 3, 075 01 Trebišov.

**Článok V**

**Prechod vlastníckeho práva a nebezpečenstva škody**

* 1. Objednávateľ nadobúda vlastnícke právo k predmetu plnenia ihneď po jeho prevzatí a podpísaní dodacieho listu.
  2. Objednávateľ je správcom majetku vyššieho územného celku (ďalej ako „správca“). Majetok, ktorý objednávateľ ako správca nadobúda, je v zmysle zákona č. 446/2001 Z. z. o majetku vyšších územných celkov, vlastníctvom vyššieho územného celku.
  3. Dodávateľ zodpovedá za všetky škody na dodávanom tovare až do jeho prevzatia objednávateľom v mieste dodania uvedenom v čiastkovej objednávke objednávateľa.

**Článok VI**

**Platobné podmienky a fakturácia**

1. Objednávateľ neposkytuje finančný preddavok, ani zálohu na plnenie predmetu zmluvy.
2. Podkladom pre úhradu ceny podľa čl. II tejto rámcovej zmluvy bude faktúra vyhotovená dodávateľom. Splnenie každej čiastkovej objednávky bude dodávateľ účtovať osobitnou faktúrou, pričom dodávateľ je oprávnený vystaviť faktúru len za skutočne odobratý tovar. Faktúru za predmet zmluvy sa dodávateľ zaväzuje vystaviť až po dodaní tovaru a jeho prevzatí objednávateľom bez vád. Prílohou faktúry bude dodací list (doklad o prevzatí tovaru objednávateľom) potvrdený obidvoma zmluvnými stranami.
3. Faktúra bude obsahovať náležitosti daňového dokladu v zmysle ustanovenia § 74 zákona č. 222/2004 Z. z. o dani z pridanej hodnoty v znení neskorších predpisov a tieto údaje:

* označenie zákazky,
* pečiatka a podpis oprávnenej osoby, adresa a sídlo,
* číslo zmluvy, číslo faktúry,
* deň odoslania a deň splatnosti faktúry,
* označenie peňažného ústavu a číslo účtu, na ktorý sa má platiť,
* fakturovanú sumu.

1. V prípade, ak faktúra nebude obsahovať náležitosti uvedené v tejto zmluve, objednávateľ je oprávnený vrátiť ju dodávateľovi do 3 (troch) pracovných dní na doplnenie a dodávateľ je povinný ju doplniť. V takom prípade nová lehota splatnosti faktúry začne plynúť doručením opravenej faktúry objednávateľovi. Do tohto momentu nie je objednávateľ v omeškaní so zaplatením ceny podľa tejto zmluvy.
2. Lehota splatnosti faktúr je 30 dní odo dňa ich doručenia na adresu sídla objednávateľa podľa zriaďovacej listiny, uvedenú v záhlaví zmluvy.
3. Zmluvné strany sa dohodli na tom, že dodávateľ nie je oprávnený bez predchádzajúceho písomného súhlasu objednávateľa postúpiť akékoľvek svoje pohľadávky z tejto zmluvy alebo pohľadávky s touto zmluvou súvisiace (napr. zmluvná pokuta, náhrada škody, vydanie bezdôvodného obohatenia) tretej strane, pričom zároveň sa dohodli na tom, že uvedené obmedzenie pretrváva aj v prípade zániku tejto zmluvy.
4. Zmluvné strany sa dohodli, že objednávateľ má právo na jednostranné započítanie akýchkoľvek svojich nárokov (t. j. aj nesplatných) voči nárokom dodávateľa, ktoré dodávateľovi vzniknú voči objednávateľovi podľa tejto zmluvy alebo na jej základe.

**Článok VII**

**Porušenie zmluvných povinností a jeho následky**

1. V prípade omeškania dodávateľa s dodaním objednaného predmetu plnenia je objednávateľ oprávnený účtovať dodávateľovi zmluvnú pokutu vo výške 5% z ceny nedodaného predmetu plnenia za každý, a to aj začatý deň omeškania.
2. Ak dodávateľ nezačne s odstraňovaním vád a/alebo neodstráni vady v dohodnutom termíne podľa tejto zmluvy, vzniká objednávateľovi nárok na zaplatenie zmluvnej pokuty vo výške 300,- Eur (slovom: tristo eur) za každý deň omeškania a to osobitne ku každej reklamovanej vade.
3. V prípade akéhokoľvek iného porušenia povinnosti dodávateľa vyplývajúcej mu z tejto zmluvy, je objednávateľ oprávnený účtovať dodávateľovi zmluvnú pokutu vo výške 0,3% zo sumy celkového finančného limitu podľa čl. III bod 1 tejto zmluvy za každé jednotlivé porušenie tejto zmluvy, a to aj opakovane.
4. Popri nárokoch ustanovených v tomto článku má objednávateľ nárok na náhradu škody, a to aj v rozsahu presahujúcom výšku zmluvnej pokuty.
5. V prípade podstatného porušenia zmluvy je odstupujúca strana oprávnená od zmluvy odstúpiť, ak to oznámi písomne druhej zmluvnej strane bez zbytočného odkladu po tom, čo sa o tomto porušení dozvedela. Odstúpením od zmluvy, rámcová zmluva zaniká dňom doručenia prejavu vôle oprávnenej strany druhej zmluvnej strane. Zmluvné strany považujú porušenie zmluvy za podstatné v týchto prípadoch:

* nedodržanie zmluvných jednotkových cien podľa čl. II a Prílohy č. 1 tejto zmluvy,
* nedodržanie termínu plnenia podľa čl. IV tejto zmluvy,
* dodanie predmetu plnenia podľa tejto zmluvy v nevyhovujúcom, neúplnom alebo nesprávnom rozsahu a kvalite, resp. parametrov dodaného tovaru a neodstránenie tejto vady na podklade reklamácie podľa tejto zmluvy riadne a včas,
* nepredloženie požadovaných dokladov preukazujúcich splnenie osobitných požiadaviek objednávateľa na predmet zákazky.

1. Objednávateľ je zároveň oprávnený odstúpiť v prípade, pokiaľ dodávateľ predloží doklady, ktoré však nespĺňajú podmienky a požiadavky objednávateľa v zmysle tejto zmluvy.
2. V prípade porušenia zmluvných povinností, ktoré zmluvné strany neoznačili ako podstatné, platia pre odstúpenie od zmluvy príslušné ustanovenia Obchodného zákonníka.
3. Odstúpenie od tejto zmluvy si vyžaduje písomnú formu a musí byť druhej zmluvnej strane doručené na adresu uvedenú v záhlaví tejto zmluvy. Účinky odstúpenia nastanú i) dňom potvrdeného prevzatia zásielky prijímateľom, alebo ii) ak nedôjde k prevzatiu zásielky, uplynutím 5. pracovného dňa odo dňa preukázateľného podania zásielky na pošte alebo odovzdaním kuriérskej službe.
4. Objednávateľ je oprávnený od zmluvy odstúpiť aj v prípade, ak dodávateľ dodatočne splní porušenú povinnosť zakladajúcu právo na objednávateľa na odstúpenie od dohody a podá o tejto skutočnosti správu.

**Článok VIII**

**Záručná doba – zodpovednosť za vady**

1. Dodávateľ preberá záruku za to, že tovar má v dobe jeho odovzdania objednávateľovi zmluvne dohodnuté vlastnosti, že zodpovedá technickým normám a predpisom a že nemá také vady, ktoré by bránili jeho využitiu na bežný alebo zmluvne dohodnutý účel. Dodávateľ taktiež preberá záruku za to, že tovar počas záručnej doby bude mať vlastnosti stanovené touto zmluvou, technickými parametrami a právnymi normami a nebude mať také vady, ktoré by bránili jeho využitiu na bežný alebo zmluvne dohodnutý účel.
2. Dodávateľ zodpovedá za kvalitu dodaného tovaru podľa platných technických noriem počas záručnej doby v trvaní:

* dopravné značky ako celok - 7 rokov,
* fólie triedy 2 a 3 /Ref 2 a Ref 3/ - 10 rokov,
* antigrafity ochrana – 10 rokov,
* všetok ostatný sortiment – 24 mesiacov

Záručná doba začína plynúť odo dňa prevzatia tovaru objednávateľom v mieste plnenia. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.

1. V prípade vady zo záruky tovaru počas záručnej doby má objednávateľ právo na bezplatné odstránenie vád a dodávateľ povinnosť vady odstrániť na svoje náklady.
2. Objednávateľ sa zaväzuje, že reklamáciu prípadných vád tovaru uplatní bezodkladne po zistení, pričomoznámenie vád (reklamácia) musí byť vykonané písomne. Za písomnú formu sa považuje aj forma elektronickej pošty (e-mail). Reklamáciu možno v uvedenej lehote uplatniť aj telefonicky, v takomto prípade reklamáciu uplatní objednávateľ písomne najbližší nasledujúci pracovný deň. Dodávateľ sa však zaväzuje bez námietok a bezplatne odstrániť všetky vady oznámené objednávateľom a to bez ohľadu na to, či tieto vady oznámil objednávateľ bezodkladne po ich zistení alebo bezodkladne po tom, čo ich mohol zistiť pri vynaložení odbornej starostlivosti. Zmluvné strany sa súčasne dohodli na tom, že čas oznámenia vád nemá vplyv na možnosť objednávateľa od tejto zmluvy odstúpiť.
3. Dodávateľ sa zaväzuje reklamáciu vybaviť riadne a včas podľa tejto zmluvy, najneskôr však do **5** (piatich) **pracovných dní** od uplatnenia nárokov z vád predmetu plnenia.

V prípade neuznania reklamovanej vady je dodávateľ povinný objednávateľovi oznámiť odmietnutie uznania vady v uvedenej lehote 5 (piatich) pracovných dní.

1. Dodávateľ zodpovedá za vady, ktoré mal tovar v čase jeho prevzatia objednávateľom, aj keď sa vada stala zjavnou počas záručnej doby/doby spotreby. Dodávateľ taktiež zodpovedá aj za vady a nedostatky vzniknuté po odovzdaní, ak boli spôsobené porušením povinností dodávateľa alebo nedodržaním platných noriem. Objednávateľ má v takomto prípade právo požadovať od dodávateľa bezplatné odstránenie vád dodaním náhradného tovaru za vadný tovar.
2. V prípade nedodržania kvality dodaného tovaru je dodávateľ povinný bezodkladne zabezpečiť náhradné plnenie kvalitatívne dohodnutého tovaru na vlastné náklady. Dodávateľ zabezpečí bezchybné plnenie do 3 (troch) pracovných dní od uplatnenia nárokov z vád objednávateľom, inak je v omeškaní, čo zmluvné strany považujú za podstatné porušenie, pre ktoré platí ustanovenie čl. VII bod 2. tejto zmluvy.
3. Ak dodávateľ napriek výzve objednávateľa neodstráni vady v dohodnutej lehote, je objednávateľ oprávnený dať vady odstrániť na náklady dodávateľa, pričom tieto je oprávnený od dodávateľa vymáhať.

**Článok IX**

**Záverečné ustanovenia**

1. Táto zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v súlade s ust. § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobodnom prístupe k informáciám) v spojení s ust. § 47a zákona č. 40/1964 Zb. Občiansky zákonník v platnom znení.

1. Dodávateľ sa zaväzuje, že v súlade s § 79 ods. 2 zákona č. 18/2018 Z. z. o ochrane osobných údajov a o zmene a doplnení niektorých zákonov zaviaže svojich zamestnancov a všetky ďalšie osoby na jeho strane, ktoré sa v rámci plnenia zmluvy u neho alebo u objednávateľa oboznámia s osobnými údajmi, povinnosťou mlčanlivosti. Splnenie povinnosti v zmysle predchádzajúcej vety je dodávateľ povinný na výzvu objednávateľa kedykoľvek hodnoverne preukázať.
2. Akékoľvek zmeny a doplnenia tejto zmluvy môžu byť uskutočnené len na základe predchádzajúcej dohody oboch zmluvných strán formou očíslovaných písomných dodatkov.
3. Žiadna zo zmluvných strán nie je oprávnená bez písomného súhlasu druhej strany previesť svoje práva a záväzky podľa tejto zmluvy na inú osobu.
4. Právne vzťahy výslovne neupravené touto zmluvou sa riadia ustanoveniami Obchodného zákonníka.
5. Táto zmluva je vyhotovená v štyroch (4) vyhotoveniach, z ktorých každá zmluvná strana obdrží po dve (2) vyhotovenia.
6. Prílohy:

Príloha č. 1 – Technická a cenová špecifikácia predmetu zákazky, príloha č. 6 SP

Príloha č. 2 – Opis predmetu zákazky, príloha č. 7 SP

1. V prípade, že niektoré ustanovenia tejto zmluvy sú alebo sa z akéhokoľvek dôvodu stanú neplatné, neúčinné alebo nevynútiteľné, nemá to a ani to nebude mať za následok neplatnosť, neúčinnosť alebo nevynútiteľnosť ostatných ustanovení tejto zmluvy. Zmluvné strany sú povinné v dobrej viere rokovať, aby bolo neplatné, neúčinné alebo nevynútiteľné ustanovenie písomne nahradené iným ustanovením, ktorého vecný obsah bude zhodný alebo čo najviac podobný ustanoveniu, ktoré je nahradzované, pričom účel a zmysel tejto rámcovej zmluvy musí byť zachovaný. Do doby, kým takáto zmluva nebude uzavretá, rovnako aj pre prípad, že k nej nedôjde vôbec, sa na nahradenie neplatného, neúčinného alebo nevynútiteľného ustanovenia použijú ustanovenia slovenských právnych predpisov a to také ustanovenia, ktoré zodpovedajú kritériám podľa predchádzajúcej vety.
2. Zmluvné strany sa dohodli, že písomnosti obsahujúce právne významné skutočnosti podľa tejto zmluvy si budú doručovať poštou, formou doporučenej zásielky alebo elektronicky. Písomnosťou obsahujúcou právne významné skutočnosti sa na účely tejto zmluvy rozumie najmä odstúpenie od zmluvy a výzvy na plnenie si povinností z tejto zmluvy. Zmluvné strany sa dohodli, že ich vzájomná korešpondencia sa bude zasielať na adresy uvedené v záhlaví tejto rámcovej zmluvy, pokiaľ zo zmluvy vyslovene nevyplýva inak.
3. Zmluvné strany sú si povinné navzájom písomne oznámiť akúkoľvek zmenu kontaktných osôb do 5 (piatich) dní odo dňa, keď zmena nastala. Zmena je voči druhej zmluvnej strane účinná doručením listiny o zmene na adresu jej sídla uvedenú v záhlaví tejto zmluvy a za týmto účelom nie je potrebné uzavrieť dodatok k tejto zmluve.
4. Pri doručení prostredníctvom pošty sa zásielka považuje za doručenú dňom jej doručenia na adresu podľa predchádzajúceho bodu tohto článku zmluvy. Za deň doručenia zásielky sa považuje aj deň, v ktorý strana, ktorá je adresátom, odoprie doručovanú zásielku prevziať, alebo deň vrátenia sa nedoručenej zásielky späť odosielateľovi, i keď sa adresát o doručovaní zásielky a/alebo jej obsahu nedozvedel. Listina adresovaná zmluvnej strane, ktorá je doručovaná osobne, sa považuje za doručenú tejto strane okamihom, keď túto prevezme alebo ju odmietne prevziať.
5. Zmluvné strany prehlasujú, že si zmluvu riadne prečítali, jej obsahu porozumeli, s jej obsahom po prečítaní súhlasia bez výhrad a na znak tohto súhlasu ju vlastnoručne podpisujú.

Za objednávateľa: Za dodávateľa:

V Košiciach, dňa: .................................. V .........................., dňa: ................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Správa ciest Košického samosprávneho kraja

Ing. Vladimír Žiarný

generálny riaditeľ